Viiratsi 18. märts 2025 nr 117

**Väikse-Joona detailplaneeringu vastuvõtmine**

Maastikuarhitekt Kati Soonvald (LandComposition OÜ, registrikood 12976309) koostas Viljandi Vallavalitsuse 23.05.2023 korraldusega nr 248 „Väikse-Joona detailplaneeringu algatamine ja keskkonnamõju strateegilise hindamise algatamata jätmine“ Oiu külas Väikse-Joona katastriüksusel (katastritunnus 32802:001:0169) algatatud detailplaneeringu (KovID DP339) ja esitas selle vastuvõtmise otsuse tegemiseks Viljandi Vallavalitsusele (reg 18.02.2025 nr 7‑2/25/152-19).



Kolga-Jaani valla ja Tarvastu valla liitumisel Viljandi vallaga moodustus 25.10.2017 haldusüksus nimega Viljandi vald.

Detailplaneeringu eesmärgiks on määrata kruntide ehitusõigus majutusteenuse pakkumiseks vajalike hoonete ehitamiseks. Detailplaneeringuala suurus on ligikaudu 9300 m2. Detailplaneering ei ole üldplaneeringut muutev ega näe ette olulise keskkonnamõju teket. Detailplaneeringuala katastriüksuse maa sihtotstarve on maatulundusmaa 100%. Detailplaneeringualal kehtib Kolga-Jaani Vallavolikogu 18.02.1999 määrusega nr 8 „Kolga-Jaani valla üldplaneeringu kehtestamine“ kehtestatud Kolga-Jaani valla üldplaneering, kus planeeringuala maakasutuse juhtotstarvet ei määratleta.

Käesoleva detailplaneeringu eesmärgid ja lahendus on täpsemalt toodud detailplaneeringu seletuskirjas, põhijoonisel, tugiplaanil ja situatsiooniskeemil, mis on lisatud käesolevale korraldusele.

Detailplaneering saadeti Päästeametile, Elektrilevi OÜ-le, Transpordiametile, Riigimetsa Majandamise Keskusele (reg 15.04.24 nr 7-2/152-9) ja kaasatavatele isikutele (reg 15.04.24 nr 7-2/152-10) kooskõlastamiseks ning arvamuse avaldamiseks. Detailplaneeringu kooskõlastas: Päästeamet (reg 06.12.24 nr 7‑2/152‑18), Transpordiamet (reg 14.10.2024 nr 7-2/152-16) ning Elektrilevi OÜ (reg 22.08.2024 nr 7‑2/152‑13).

Riigimetsa Majandamise Keskus arvamust ei avaldanud. Vastavalt planeerimisseaduse § 133 lg-le 2 kui kooskõlastaja või arvamuse andja ei ole 30 päeva jooksul detailplaneeringu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada.

Detailplaneeringu vastuvõtmine on haldusmenetluse toiming. Haldusmenetluse seaduse § 72 lg 2 sätestab, et haldusmenetluse toiming vaidlustatakse koos haldusaktiga (sisulise otsusega).

Tulenevalt eeltoodust ja võttes aluseks planeerimisseaduse § 134, § 135 lg 1 p 1, § 135 lg 5, § 135 lg 7, Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1:

1. Vastu võtta Oiu külas Väikse-Joona detailplaneering (KovID DP339, lisatud korraldusele) ja korraldada avalik väljapanek.
2. Viljandi Vallavalitsuse planeeringute peaspetsialistil korraldada korralduse punktis 1 nimetatud detailplaneeringu avalik väljapanek ning avaldada teade detailplaneeringu vastuvõtmisest ja avalikust väljapanekust ajalehes Sakala ja Viljandi valla veebilehel [www.viljandivald.ee](http://www.viljandivald.ee).
3. Detailplaneeringuga saab tutvuda Viljandi valla ametiasutuses (vallamajas) ja elektrooniliselt Viljandi valla veebilehel [www.viljandivald.ee](http://www.viljandivald.ee).
4. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

vallasekretär